  Майя Бывальцева 10-15 гудырикошконэ Удмуртиын Йӧскалык но Олимпи шудонъёсы пыртымтэ спорт амалъёсъя VI огъяросси фестиваль ортчоз. Улосвылэн 43 улосвылъёсысь 1 сюрс 200-лэсь трос спортсменъёс вуозы шуыса чаклало. Со сярысь элькунысь Спортъя дасяськонъя центр ивортӥз. 18 аресысен 64 аресозь спортсменъёс пӧлын ӵошатсконъёс 16 спорт амалъёсъя мынозы: армрестлинг, бильярд, воздушно-силовой атлетика, гира ӝутъян, шальы лэзьян, лапта, мини-футбол, гозы кыскан, самбо, сумо, спорт ориентирование, корэш, эктон спорт, ӟуч шашкиен шудон, штангаез ӝутъянъя ӵошатсконъёс но бадӟым ӝӧквыл теннис. Нюръяськонъёс Ижкарын, Воткаын, Сарапул ёросысь Сигаево черкогуртын но Якшур-Бӧдья ёросын ортчозы. Фестивале куриськонъёсты 1-тӥ гудырикошконозь izrpg@mail.ru но il-ig@mail.ru электрон почтае келяно. Ужрад но куронъёс сярысь рос-просгес ивортон  шедьтыны луоз. Витетӥез фестиваль 2019-тӥ арын Уфаын ортчиз. Ужрад «Спорт – норма жизни» федерал ӵектосэз быдэсъян улсын радъяське Тодэ вайытом, 2018-тӥ арын Сыктывкарын ортчем фестивальын Удмуртиысь спортсменъёс гозы кысканын вормизы. Ватсалом, Удмуртилэсь данзэ утись ньыль спортсменъёс Олимпи шудонъёсы пыриськозы, эшшо одӥгез - али Мордовия понна ӵошатскись. Тегъёс: Спорт Ижкар Удмуртия  